કુતિયાણા ના ચોલીયાણા ગામે વાડી વિસ્તાર માં રહેતા યુવરાજ લીલાભાઈ બાપોદરા (ઉવ ૧૬)નામનો તરુણ પોતાના મિત્ર નજીર કાસમભાઈ બાલાગામીયા (ઉવ ૧૫)સાથે પોતાના બાઈક પર કુતિયાણા ના રાધે કલાસીસ ખાતે ટ્યુશન માં અભ્યાસ કરવા ગયો હતો અને સવારે સાડા નવ વાગ્યે ટ્યુશન માં થી પરત ચોલીયાણા ગામે બન્ને જઈ રહ્યા હતા ત્યારે માલ ગામના પાટિયા નજીક પાછળ થી પુરપાટવેગે આવી રહેલી કારે તેમના બાઈક ને અડફેટે લીધું હતું આથી બન્ને મિત્રો ફંગોળાયા હતા અને બન્ને ને ગંભીર ઈજાઓ થતા ૧૦૮ મારફત પોરબંદર ની ખાનગી હોસ્પીટલે સારવાર માટે ખસેડવામાં આવ્યા હતા જ્યાં ડોકટરે યુવરાજ ને મૃત જાહેર કર્યો હતો જયારે નજીર ને ગંભીર ઈજાઓ હોવાથી તેને સારવાર આપવામાં આવી છે અકસ્માત સર્જી ને કાર ચાલક કાર લઇ નાસી છુટ્યો હતો અકસ્માત ના કારણે કાર માં પણ આગળ ના ભાગે નુકશાન થયું હોવાથી નજીક માં રહેલ સીસીટીવી ફૂટેજ માં તેની ઓળખ થઇ ગઈ હતી આથી તે ફૂટેજ કઢાવી મૃતક યુવરાજ ના સબંધીઓ એ પોલીસ ને સોપ્યા છે જેથી કાર ચાલક ની ઓળખ થઇ જાય તેવી શક્યતા છે મૃતક યુવરાજ એ નિવૃત આર્મીમેન લીલાભાઈ બાપોદરા ની બે પુત્રીઓ અને એક ના એક પુત્ર માં સૌથી નાનો હતો અને કુતિયાણા ની પરિશ્રમ શાળા માં ધો 10 માં અભ્યાસ કરતો હતો બનાવ ના પગલે સમગ્ર કુતિયાણા પંથક માં ભારે અરેરાટી વ્યાપી ગઈ હતી અને બનાવ ની જાણ થતા માજી સૈનિક સંગઠન ના સભ્યો પણ તુરંત સરકારી હોસ્પીટલે દોડી ગયા હતા.